Bingsfoss
Store norske leksikon,Geografi,Norges geografi,Viken,Lillestrøm,Sørum
Bingsfoss er en foss i elva Glomma, ved Sørumsand på Sørum i Lillestrøm kommune, Viken fylke. Høyden på vannfallet varierer fra 3,8 meter til 5,9 meter, avhengig av vannføringen i Glomma og vannstanden i Øyeren. Fallhøyden avtar ved økende vannføring, med laveste fallhøyde ved flom.
Bingsfoss ble utbygd i årene 1975–1978 og satt i drift i 1977. Kraftstasjonen har tre aggregater med en samlet årsproduksjon på 170 GWh og eies av Akerhus fylkeskommune. Det er bygget fisketrapper ved begge løpene på dammen. I forbindelse med utbyggingen ble det anlagt ny veibro over Glomma på demningen (Rv. 171), og de gamle broene over fossen, som ble bygd i 1927, ble revet.Nedenfor Bingsfossen er det fine bade-, tur-, fiske- og rekreasjonsområder. Bingen lense var i drift før 1550, muligens allerede et par hundre år før og frem til 1985.Ved vestsiden av Glomma er det helleristninger av et skip, to fotsåler og en hjortefigur. Les mer i Store norske leksikon Glomma Lillestrøm vannkraft energi i Norge